Margit Vea

Margit Vea (født 1966) er en norsk lærer, forfatter og blogger. Vea er opprinnelig fra Skudeneshavn, men er oppvokst i Tanzania og Madagaskar, og er utdannet lærer innen ernæring, helse og miljøfag.

Vea holder kurs og foredrag om ernæring, og har utgitt fire bøker. Boken Mat for barn vant kategorien Best Children and Family Cookbook ved Gourmand World Cookbook Awards 2007.

I 2019 gikk Vea i en kronikk ut mot den vitenskapelige konsensus om vaksinasjon, hun hevdet blant annet at småbarn døde som følge av vaksiner, men at dette ble holdt skjult av myndighetene. Hun støttet seg til uttalelser om vaksinesikkerhet fra Christopher Exley, Christopher A. Shaw og Yehuda Shoenfeld.Hvor trygge er vaksiner? Margit Veas blogg Året etter markerte hun standpunkt mot koronavaksine, i strid med vitenskapelige råd.

Vea advarer mot kunstige søtningsstoffer i lettbrus, og hevder i motsetning til forskere og helsemyndigheter at disse er helseskadelige. I desember 2020 var hun en av initiativtakerne til organisasjonen Metabolsk Helse.

Gunnar Tjomlid tilbakeviste faktafeil i påstander Vea hadde publisert på Facebook i 2022 om vaksineskepsis, og omtalte dem som konspiratoriske.

 Bibliografi 
 Vea, Margit: Hjemmelaget spedbarnsmat, 1999
 Vea, Margit: Lettlaget barnemat – fra 6 mndr til 3 år, 2002
 Vea, Margit og Lise Galaasen: Mat for barn, 2007
 Vea, Margit: Kjøkkenpatruljen, 2010
 Vea, Margit: Fiskeretter for hele familien, 2013
 Vea, Margit: Barnas egen kokebok, 2014

 Referanser 

 Eksterne lenker 
 Margit Vea  - Cappelen Damm.

Kategori:Norske forfattere
Kategori:Norske vaksinemotstandere
Kategori:Personer fra Haugesund kommune
Kategori:Personer fra Karmøy kommune